ข้อบัญญัติองค์การบริหารส่วนตำบลดอนเปาเรื่อง การควบคุมแหล่งเพาะพันธุ์ยุงลายพ.ศ. ๒๕๖๐ โดยที่เป็นการสมควรตราข้อบัญญัติองค์การบริหารส่วนตำบลดอนเปาว่าด้วยการควบคุมแหล่งเพาะพันธุ์ยุงลายอาศัยอำนาจตามความในมาตรา๖๗ และมาตรา ๗๑ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ และที่แก้ไขเพิ่มเติม มาตรา ๑๖ (๑๙) แห่งพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่นพ.ศ. ๒๕๔๒ ประกอบมาตรา ๒๐ แห่งพระราชบัญญัติการสาธารณสุขพ.ศ. ๒๕๓๕ องค์การบริหารส่วนตำบลดอนเปาโดยความเห็นชอบของสภาองค์การบริหารส่วนตำบลดอนเปาและนายอำเภอแม่วางจึงตราข้อบัญญัติไว้ ดังต่อไปนี้ข้อ ๑ ข้อบัญญัตินี้เรียกว่าข้อบัญญัติองค์การบริหารส่วนตำบลดอนเปา เรื่องการควบคุมแหล่งเพาะพันธุ์ยุงลาย พ.ศ. ๒๕๖๐ข้อ ๒[๑] ข้อบัญญัตินี้ให้ใช้บังคับในเขตองค์การบริหารส่วนตำบลดอนเปานับแต่วันถัดจากวันประกาศในราชกิจจานุเบกษาเป็นต้นไปข้อ ๓ บรรดาข้อบัญญัติประกาศ ระเบียบและคำสั่งอื่นใดในส่วนที่ได้ตราไว้แล้วในข้อบัญญัตินี้หรือซึ่งขัดหรือแย้งกับข้อบัญญัตินี้ให้ใช้ข้อบัญญัตินี้แทนข้อ ๔ ในข้อบัญญัตินี้สิ่งปฏิกูล หมายความว่า อุจจาระหรือปัสสาวะ และหมายความรวมถึงสิ่งอื่นใดซึ่งเป็นสิ่งโสโครกหรือมีกลิ่นเหม็นมูลฝอย หมายความว่า เศษกระดาษ เศษผ้า เศษอาหาร เศษสินค้า เศษวัตถุ ถุงพลาสติก ภาชนะที่ใส่อาหารเถ้า มูลสัตว์ ซากสัตว์ หรือสิ่งอื่นใดที่เก็บกวาดจากถนน ตลาด ที่เลี้ยงสัตว์ หรือที่อื่นและหมายความรวมถึงมูลฝอยติดเชื้อ มูลฝอยที่เป็นพิษหรืออันตรายจากชุมชนที่หรือทางสาธารณะ หมายความว่า สถานที่หรือทางซึ่งมิใช่เป็นของเอกชนและประชาชนสามารถใช้ประโยชน์หรือใช้สัญจรได้อาคาร หมายความว่า ตึก บ้าน เรือน โรง ร้าน แพ คลังสินค้า สำนักงานหรือสิ่งที่สร้างขึ้นอย่างอื่นซึ่งบุคคลอาจเข้าอยู่หรือเข้าใช้สอยได้ภาชนะที่มีน้ำขัง หมายความว่า อุปกรณ์ ของใช้ สิ่งที่ใช้อยู่ในอาคารหรือนอกอาคารและมีน้ำขังอยู่เช่น โอ่ง/ตุ่ม ถังซีเมนต์ในห้องน้ำ แจกัน ภาชนะเลี้ยงพลูด่างถ้วยรองขาตู้จาน รองกระถางต้นไม้ อ่างบัว อ่างเลี้ยงปลา เป็นต้นเศษวัสดุที่มีน้ำขัง หมายความว่า มูลฝอยหรือเศษสิ่งของที่มิได้ใช้แล้วในอาคารหรือนอกอาคารและมีน้ำขังอยู่เช่น กระป๋อง ยางรถยนต์เก่า ไห กระถาง ขวด เป็นต้น หรือชิ้นส่วนของวัสดุดังกล่าวที่มีน้ำขังอยู่แหล่งเพาะพันธุ์ยุงลาย หมายความว่า แหล่งที่ตรวจพบลูกน้ำหรือตัวโม่งยุงลายตั้งแต่หนึ่งตัวขึ้นไปเจ้าพนักงานท้องถิ่น หมายความว่า นายกองค์การบริหารส่วนตำบลดอนเปาเจ้าพนักงานสาธารณสุข หมายความว่า เจ้าพนักงานซึ่งได้รับการแต่งตั้งให้ปฏิบัติการตามพระราชบัญญัตินี้และตามประกาศกระทรวงสาธารณสุขแต่งตั้งเจ้าพนักงานสาธารณสุขเพิ่มเติมข้อ ๕ ห้ามมิให้ผู้ใดทิ้งหรือทำให้มีขึ้นซึ่งมูลฝอยที่อาจเป็นแหล่งเพาะพันธุ์ยุงลายอาทิ กระป๋อง กะลา ยางรถยนต์ โอ่ง/ตุ่ม ถังซีเมนต์ในห้องน้ำ แจกัน ภาชนะเลี้ยงพลูด่าง ถ้วยรองขาตู้ จานรองกระถางต้นไม้อ่างบัว อ่างเลี้ยงปลา ไห กระถาง ขวด หรือมูลฝอยอื่น ๆ ที่ขังน้ำได้ในที่หรือทางสาธารณะเว้นแต่ในที่หรือในถังรองรับมูลฝอยที่องค์การบริหารส่วนตำบลดอนเปาจัดไว้ให้ข้อ ๖ เจ้าของหรือผู้ครอบครอง อาคาร เคหสถานหรือสถานที่ใดๆ หรือสิ่งที่สร้างขึ้นอย่างอื่นซึ่งบุคคลเข้าอยู่หรือเข้าใช้สอยได้ มีหน้าที่ต้องดูแลเก็บกวาดเก็บเศษวัสดุที่มีน้ำขัง หรือเศษสิ่งของที่มิได้ใช้แล้วอยู่ในอาคารหรือนอกอาคารเคหสถาน หรือสถานที่ใด ๆ รวมทั้งบริเวณรอบ ๆ สถานที่นั้น ๆ ที่อาจเป็นแหล่งเพาะพันธุ์ยุงลายอาทิ กระป๋อง ยางรถยนต์เก่า ไห กระถาง ขวด หรือชิ้นส่วนของวัสดุหรือมูลฝอยอื่น ๆ ที่มีน้ำขังอยู่ไม่ให้มีน้ำขังได้เป็นการป้องกันการวางไข่ของยุงทั้งนี้โดยเก็บถังมูลฝอยที่มีฝาปิดหรือบรรจุถุงพลาสติกที่มีการผูกรัดปากถุงหรือวิธีการอื่นใดที่เจ้าพนักงานสาธารณสุขแนะนำข้อ ๗ เจ้าของหรือผู้ครอบครองอาคาร เคหสถาน หรือสถานที่ใดๆ หรือสิ่งที่สร้างขึ้นอย่างอื่นซึ่งบุคคลเข้าอยู่หรือเข้าใช้สอยได้ที่มีแหล่งน้ำที่อาจเป็นแหล่งเพาะพันธุ์ยุงลายจะต้องดูแลมิให้เป็นแหล่งเพาะพันธุ์ยุงลายข้อ ๘ เจ้าของหรือผู้ครอบครอง อาคาร เคหสถานหรือสถานที่ใดๆ หรือสิ่งที่สร้างขึ้นอย่างอื่นซึ่งบุคคลเข้าอยู่หรือเข้าใช้สอยได้มีหน้าที่ที่ต้องดูแลทำความสะอาดภาชนะที่มีน้ำขังหรืออุปกรณ์ของใช้สิ่งของที่ใช้อยู่ในอาคารหรือนอกอาคาร อาทิ โอ่ง/ตุ่มน้ำ ถังซีเมนต์ในห้องน้ำแจกันภาชนะเลี้ยงพลูด่าง ถ้วยรองขาตู้ จานรองกระถางต้นไม้ อ่างบัว อ่างเลี้ยงปลา อย่างน้อยทุกเจ็ดวันหรือใส่สารที่ป้องกันการวางไข่ของยุงได้และจัดให้มีฝาปิดตุ่มน้ำที่มีอยู่ในอาคารและเคหสถานหรือนอกอาคารและเคหสถานเป็นการป้องกันการวางไข่ของยุงรวมทั้งข้อปฏิบัติอื่น ๆ ที่องค์การบริหารส่วนตำบลดอนเปาประกาศกำหนดข้อ ๙ ในกรณีที่องค์การบริหารส่วนตำบลดอนเปาได้จัดเจ้าหน้าที่ไปดำเนินการกำจัดยุงหรือไปฉีดพ่นยากำจัดยุงในอาคารหรือเคหะสถานหรือสถานที่ใด ๆ หรือสิ่งที่สร้างขึ้นอย่างอื่นซึ่งบุคคลเข้าอยู่หรือเข้าใช้สอยได้เจ้าของหรือผู้ครอบครองอาคาร เคหสถาน หรือสิ่งที่สร้างขึ้นอย่างอื่นซึ่งบุคคลเข้าอยู่หรือเข้าใช้สอยได้จะต้องให้ความร่วมมือและอำนวยความสะดวกตามสมควรข้อ ๑๐ ผู้ใดฝ่าฝืนตามข้อ ๕ และข้อ ๖ ต้องระวางโทษตามมาตรา๗๓ วรรคสอง แห่งพระราชบัญญัติการสาธารณสุข พ.ศ. ๒๕๓๕ข้อ ๑๑ ผู้ใดฝ่าฝืนข้อ ๗ ข้อ ๘ และข้อ ๙ ต้องระวางโทษปรับไม่เกินหนึ่งพันบาทข้อ ๑๒ ให้นายกองค์การบริหารส่วนตำบลดอนเปารักษาการให้เป็นไปตามข้อบัญญัตินี้และให้มีอำนาจออกระเบียบประกาศ หรือคำสั่ง เพื่อการปฏิบัติการให้เป็นไปตามข้อบัญญัตินี้ประกาศ ณ วันที่ ๒๔ สิงหาคม พ.ศ. ๒๕๖๐ดนัย แสงอรุณปลัดองค์การบริหารส่วนตำบลดอนเปา ปฏิบัติหน้าที่นายกองค์การบริหารส่วนตำบลดอนเปาพิมพ์มาดา/ธนบดี/จัดทำ๘ มีนาคม ๒๕๖๒[๑] ราชกิจจานุเบกษาเล่ม ๑๓๕/ตอนพิเศษ ๓๑๑ ง/หน้า ๓๙/๖ ธันวาคม ๒๕๖๑